<hören> [2'530 KB] Das isch z'Malanser Kirchaglüt, ufgnu im Januar 2002 vom Urs Wülser und dr Margrith Janggen-Fromm. Sit am Johr 1995 bin i zimma mit em Flury Rüedi Messmeri do in dr Kircha z'Malans. Für mi isch das a erfüllendi und schöni Ufgab. I verrichte dä Dienscht gära für d'Menscha in Zyta vo Freud und Leid. Kircha und z'Glüt isch in dene Johr zu miner zweita Heimat worda. l stiega immer wieder gära im Tuura zu da Glocka ufi. Am liebschta köhr i dia gross tüf Glocka. Es berüert mi jedes Mol, wenn sie an da hoha Firtiga Tag lütet. A bsunders und tüfs Erlebnis isch für mi als Messmeri jedes Johr d'Altjohrnacht, wenn i kann z'Johr uslüta und noch am letschta Zwölfischlag z'neua Johr mit der grossa tüfa Glocka afanga mit der Gwüssheit, dass sie viel Gebät und Wünsch dur z'Tal zum Himmel treit...  Jetzt wend miar loosa, was der Pfarrer Luzi Battaglia zu üserem Glüt seit und was er sich für Gedanka drzua gmacht het:  S git Lüt - Wo sägen z'Glüt - Bedüti ihna nüt.  Anderna Lüt - Bedütet - Z'Glüt - Heimat - Isch das nüt?  Wenn's schwingt - Und s'singt - Vu Dach zu Dach - Wird  öppis wach.  Dr Klang vom Glüt - Isch au no hüt - A Ruef in d'Ziit.  Du liaba Mensch, - Vergiss as nit, - Du bruchsch für d'Seel - Au äs Dahei.  Gottes Lob, - Das macht dii frei.  Zu füf vereint - Im Klang verwoba, - Tüend Glocka üsera Hergott loba,  Begleitend üsera Lebenslauf, - Zum Gottesdienscht, vielmol zur Tauf;  Zur Trauig und zum letschta Tor, - Wo miar im Sterba müend drdur.  Users Glüt isch volla Klang, - Begleitet üs uf üserem Gang dur Freud und Leid - Dur alli  Ziit."